Държавен вестник, бр. 52, 2014 г., стр. 6

СТР.  6	
Д Ъ Р Ж А В Е Н  В Е С Т Н И К 	
БРОЙ  52
на неправомерно изразходваните/изплатените 
суми, съфинансирани от Структурните фондове, 
Кохезионния фонд, Европейския земеделски 
фонд за развитие на селските райони, Евро-
пейския фонд за рибарство и от фондовете от 
Общата програма „Солидарност и управление 
на миграционните потоци“, в това число свър-
заното с тях национално съфинансиране.
(2) Сумите, подлежащи на възстановяване, 
следва да са равни на размера на финансовата 
корекция, определена по реда на методологията.“
§ 19. Член 13 изменя така:
„Чл. 13. (1) Правилата по чл. 11, ал. 2, т. 1 
предвиждат реда за извършване на финансови 
корекции, както следва:
1. съответният орган по чл. 11, ал. 1 т. 1 – 4 
уведомява писмено бенефициента за съществу-
ващо съмнение за нарушение, за което предстои 
да бъде извършена финансова корекция, като 
посочва категорията нарушение, нормативните 
разпоредби, които са нарушени, и мотивира 
избрания метод за определяне на корекцията, 
както и нейния размер;
2. в срок до 10 работни дни от датата на 
получаване на уведомлението бенефициентът 
може да представи на органа по т. 1 комента-
ри, бележки и/или допълнителни документи, 
с които да мотивира възражение срещу из-
вършването на финансова корекция или срещу 
нейния размер;
3. в срок до 5 работни дни от получаването на 
възражението по т. 2 органът по т. 1 мотивира 
неговото приемане или отхвърляне, за което 
писмено уведомява бенефициента;
4. в случай че възражението на бенефициента 
бъде прието, органът по т. 1 не извършва фи-
нансова корекция или коригира нейния размер;
5. в случай че резултатът от разглеждане 
на възражението не удовлетворява бенефи-
циента, той има право да поиска провеждане 
на процедура по изслушване относно финан-
совата корекция в срок до 3 работни дни от 
получаване на уведомлението по подаденото 
от него възражение;
6. органът по т. 1 съгласувано с бенефициента 
определя дата за провеждане на изслушването, 
не по-късна от 5 работни дни от постъпване 
на искането;
7. органът по т. 1 изготвя писмен протокол 
от проведеното изслушване, който се подписва 
от неговия ръководител и от бенефициента или 
от оправомощени от тях лица;
8. в случай че бенефициентът или оправо-
мощеното от него лице не се яви на изслуш-
ването, без да са налице доказателства за 
обективни причини за неявяването му, органът 
по т. 1 изготвя констативен протокол, който 
се подписва от неговия ръководител или от 
оправомощеното от него лице; 
9. в срок до 5 работни дни от изслушването, 
а в случаите по т. 8 – от датата, която е била 
определена за изслушването, органът по т. 1 
изпраща на бенефициента окончателното си 
мотивирано становище;
10. при отхвърляне на възражението стано-
вището по т. 9 задължително съдържа описание 
на нарушението, нормативните разпоредби, 
които са нарушени, мотиви за избрания метод 
за определяне на корекцията и нейния размер, 
след което органът по т. 1 пристъпва към из-
вършване на финансовата корекция. 
(2) Когато органът по ал. 1, т. 1 извършва 
финансова корекция след изплащане на безвъз-
мездната финансова помощ, той предприема 
незабавни действия за събиране на сумите, 
подлежащи на възстановяване, като изпраща 
покана до бенефициента за доброволно изпъл-
нение на задължението в 14-дневен срок от 
получаване на поканата.
(3) Поканата по ал. 2 съдържа информа-
ция за нарушението, правното основание за 
извършване на финансовата корекция, раз-
мера на дължимите суми, срока за възстано-
вяването им, данни за банковата сметка, по 
която да бъдат възстановени, както и реда за 
уведомяване на органа от бенефициентите за 
доброволно възстановените суми. В поканата 
се посочват и възможните санкции и послед-
ващи процедури, в случай че изискването за 
възстановяване на дължимите суми не бъде 
изпълнено в указания срок. 
(4) В случай че бенефициентът не възстанови 
дължимите суми в срока по ал. 2, органът по 
ал. 1, т. 1 предприема действия за възстано-
вяване чрез: 
1. прихващане на дължимите суми от пос-
ледващи плащания по договора или заповедта 
за безвъзмездна финансова помощ, в случай 
че са налице такива;
2. упражняване на правата по учредени/
издадени от бенефициента обезпечения по дого-
вора за безвъзмездна финансова помощ, и/или
3. уведомяване на Националната агенция 
за приходите за предприемане на действия по 
принудително изпълнение.
(5) Органът по ал. 1, т. 1 предприема действия 
за преразглеждане на извършената финансова 
корекция, когато при проверка на управляващ, 
сертифициращ или одитен орган се установи, че 
извършената финансова корекция е в завишен 
размер или не е следвало да бъде извършвана.“
§ 20. В чл. 14 ал. 1 се изменя така:
„(1) В изпълнение на нормативно опреде-
лените функции за извършване на одити на 
системите и одити на операциите по програми-
те, съфинансирани от Структурните фондове, 
Кохезионния фонд, Европейския земеделски 
фонд за развитие на селските райони, Евро-
пейския фонд за рибарство и от фондовете от 
Общата програма „Солидарност и управление 
на миграционните потоци“, одитните органи 
извършват проверка за законосъобразност на 
проведените процедури по чл. 2.“ 
§ 21. Приложения № 1, 2 и 3 се отменят.
§ 22. Създава се приложение към чл. 6, ал. 1: